Diari Oficial de la Generalitat Valenciana


Sumari del DOGV 3914, del 10-01-2001 (2000/10758)

ORDRE de 27 de novembre de 2000, de la Conselleria de Cultura i Educació, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/10340


Data del document
:   27-11-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Elx
    * Pego
    * Villena
    * València
    * ensenyament privat

ORDRE de 27 de novembre de 2000, de la Conselleria de Cultura i Educació, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats. [2000/M10410]
  
Els expedients han sigut iniciats a instància dels representants de la titularitat dels centres, els quals sol·liciten l'autorització per a l'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat per resolucions individualitzades per a cada centre, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou l'informe favorable de la Unitat Tècnica de Construccions i de la Inspecció Educativa sobre la relació de professors i titulacions respectives o, si es dóna el cas, el compromís d'aportar-la abans de l'inici de les activitats educatives corresponents.
  
Vistos la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en els nivells indicats, a cadascun dels centres que s'indiquen en l'annex, amb el nombre d'unitats i capacitat màxima de llocs escolars que s'hi especifiquen.
  
Segon
  
Modificar, si és procedent, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Així mateix, els centres podran, si es dóna el cas, continuar impartint els ensenyaments del sistema educatiu anterior a la LOGSE mentre no s'extingisquen, conformement al calendari vigent d'implantació de la nova ordenació del sistema educatiu.
  
Disposició addicional primera
  
Els centres que no hi hagen aportat la relació de professors i les titulacions respectives hauran de fer-ho davant la direcció territorial corresponent, que l'haurà d'aprovar, una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Disposició addicional segona
  
Els centres hauran de complir el que s'establix en l'article 6 del Reial Decret 1.004/1991 (BOE de 26.06.1991), i en el Decret 193/1988, de 12 de desembre, del Consell de la Generalitat Valenciana (DOGV de 02.02.1989), pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 27 de novembre de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: Nuestra Señora del Carmen
  
Titular: RR. Carmelitas Misioneras Teresianas
  
Domicili: partida Algorós, carretera Matola, km 2
  
Localitat: Elx-Matola
  
Província: Alacant
  
Codi: 90550114
  
Ensenyaments que s'autoritzen:
  
- Cicles formatius de grau mitjà:
  
\* 1 grup de tècnic en comerç, amb 20 llocs escolars
  
\* 1 grup de tècnic en farmàcia, amb 20 llocs escolars
  
- Cicles formatius de grau superior:
  
\* 2 grups de tècnic superior en administració de sistemes informàtics, amb 60 llocs escolars (1 grup de 30 llocs escolars de matí i l'altre de vesprada)
  
\* 2 grups de tècnic superior en pròtesis dentals, amb 40 llocs escolars (1 grup de 20 llocs escolars de matí i l'altre de vesprada)
  
Composició resultant de la resta del centre:
  
- 9 unitats d'Educació Infantil, II cicle, amb 225 llocs escolars
  
- 18 unitats d'Educació Primària, amb 450 llocs escolars
  
- 12 unitats d'Educació Secundària Obligatòria, amb 360 llocs escolars
  
- 6 unitats de Batxillerat, amb 210 llocs escolars en les modalitats de Tecnologia, que ara s'autoritza, Humanitats i Ciències Socials i Ciències de la Natura i de la Salut.
  
Centre: San Antonio
  
Titular: Padres Franciscanos
  
Domicili: av. Jaume I, 88
  
Localitat: Pego
  
Província: Alacant
  
Codi: 45935158
  
Ensenyaments que s'autoritzen:
  
- Educació Secundària Obligatòria amb 4 unitats i 120 llocs escolars.
  
Composició resultant de la resta del centre:
  
- 6 unitats d'Educació Primària amb 150 llocs escolars.
  
Centre: María Auxiliadora
  
Titular: Padres Salesianos
  
Domicili: plaça María Auxiliadora, 7
  
Localitat: Villena
  
Província: Alacant
  
Codi: 14309371
  
Ensenyaments que s'autoritzen:
  
- Educació Especial (suport a la integració) amb 1 unitat
  
Composició resultant de la resta del centre:
  
- 6 unitats d'Educació Infantil, segon cicle, amb 150 llocs escolars
  
- 12 unitats d'Educació Primària, amb 300 llocs escolars
  
- 8 unitats d'Educació Secundària Obligatòria, amb 240 llocs escolars
  
Centre: Academia Jardín
  
Titular: Colegio Jardín, SL.
  
Domicili: c/ Bernat Descoll, 46
  
Localitat: València
  
Província: València
  
Codi: 90217889
  
Ensenyaments que s'autoritzen:
  
- 4 unitats d'Educació Secundària Obligatòria, amb 116 llocs escolars
  
- Cicles formatius de grau mitjà:
  
\* 2 grups de tècnic en farmàcia, amb 40 llocs escolars en doble torn
  
\* 2 grups de tècnic en gestió administrativa, amb 40 llocs escolars en doble torn
  
Composició resultant de la resta del centre:
  
- 4 unitats d'Educació Infantil, II cicle, amb 74 llocs escolars
  
- 6 unitats d'Educació Primària, amb 150 llocs escolars
  
- 1 unitat d'Educació Especial (suport a la integració)
  
Centre: Concha Espina II
  
Titular: Concha Espina, SL.
  
Domicili: c/ Marqués de Bellet, 5-7
  
Localitat: València
  
Província: València
  
Codi: 18241844
  
Ensenyaments que s'autoritzen:
  
- Educació Secundària Obligatòria amb 8 unitats i 240 llocs escolars
  
Composició resultant de la resta del centre:
  
- Educació Primària, ampliada fins a 12 unitats amb 300 llocs escolars
  
Centre: CAJ
  
Titular: José Manuel Boquet Esplugues
  
Domicili: c/ Doctor Domagk, 1
  
Localitat: València
  
Província: València
  
Codi: 30462834
  
Ensenyaments que s'autoritzen:
  
- Cicles formatius de grau superior:
  
\* 2 grups de tècnic en administració i finances, amb 40 llocs escolars en doble torn
  
\* 1 grup de tècnic en secretariat amb 20 llocs escolars
  
\* 2 grups de tècnic superior en sistemes de regulació i control automàtics, amb 40 llocs escolars en doble torn
  
\* 2 grups de tècnic superior en sistemes de telecomunicació i informàtics, amb 40 llocs escolars en doble torn
  
\* 2 grups de tècnic superior en administració de sistemes informàtics, amb 48 llocs escolars en doble torn
  
\* 2 grups de tècnic superior en desenrotllament d'aplicacions informàtiques, amb 48 llocs escolars en doble torn
  
Composició resultant de la resta del centre:
  
Els ensenyaments que ara s'autoritzen constituïxen la totalitat de l'autorització del centre referida a la nova ordenació educativa, sense perjudici que puga continuar impartint, mentre no s'hagen extingit, els ensenyaments de FPII que té autoritzats, sempre que el nombre d'unitats en funcionament entre FPII i cicles formatius no n'excedisca de 6 simultànies i 12 en doble torn.
  
Centre: Centro Europeo de Formación
  
Titular: Sociedad Pedagógica Ausiàs March, SL.
  
Domicili: c/ Calixte III, 49
  
Localitat: València
  
Província: València
  
Codi: 95619640
  
Ensenyaments que s'autoritzen:
  
- Cicles formatius de grau superior:
  
- 2 grups de tècnic superior en desenrotllament d'aplicacions informàtiques, amb 40 llocs escolars (1 grup de 20 llocs escolars de matí i l'altre de 20 llocs escolars de vesprada)